Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 358

9. Saját tőke Ebben a sorban kell összesíteni az évközi, illetve év végi saját tőke elemeket, amelyeket részletező sorokban a számviteli előírásoknak megfelelően kell feltüntetni. * Lásd a Függelék IV. rész Példatár 1. pontját. ** Lásd a Függelék IV. rész Példatár 2. pontját. *** Lásd a Hpt. 223. §-át és a Függelék Példatár 3. pontját. 1998/56. szám 91.1. Jegyzett tőke Ebben a sorban a Cégbíróságon bejegyzett összeget kell feltüntetni. A hitelintézeteknél a jegyzett tőke összegében figyelembe kell venni — az Szmt. által meghatározottak szerint — a tőke emelésének, illetve leszállításának azon összegét is, amelyről szóló alapszabály-módosítást a Cégbírósághoz bejegyzés céljából már benyújtották. Fióktelepként működő hitelintézet esetén a jegyzett tőke sorban a dotációs tőkét kell feltüntetni. Itt kell kimutatni a szövetkezeti hitelintézetek esetében azt a jegyzett tőke összeget, amelyet a Cégbírósághoz — bejegyzés céljából már — benyújtottak. A 91.2. Jegyzett, de be nem fizetett tőke sorban a jegyzett tőke még be nem fizetett összegét kell kimutatni negatív előjellel. A szövetkezeti formában működő hitelintézeteknek a — Cégbírósághoz bejegyzés céljából be nem nyújtott — jegyzett tőkének számító részjegytőkét, vagyoni hozzájárulást stb. a következő sorokban kell részletezni. 91.3. Szövetkezeti részjegy, vagyonjegyalap sorban a tulajdonukat képező részjegy állományt és vagyonjegyalapot. 91.4. Szövetkezeti vagyoni hozzájárulás sorban a bankkonszolidáció során kapott vagyoni hozzájárulást kell szerepeltetni. 91.5. Szövetkezeti egyéb sorban kell kimutatni a fel nem sorolt, de a szövetkezeti hitelintézet tőkéjét képező egyéb állományt (pl. a konszolidációhoz nem kapcsolódó vagyoni hozzájárulást). A Tőketartalék sorokban a számviteli szabályok szerinti tőketartalékokat a 92.1. ázsió és 92.2. egyéb tőketartalék sorokban részletezve kell feltüntetni. A 92.2. Tőketartalék — egyéb sorban kell a szövetkezeti formában működő hitelintézeteknek az 1994. június 30-i ingatlan-átértékeléshez kapcsolódó tőketartalékot jelenteniük. A kétszeres számbavétel elkerülése végett azok a szövetkezeti jegyzett tőke elemek, amelyek 91.1. Jegyzett tőke sorban figyelembe lettek véve nem szerepelhetnek a 91.3—91.5. sorokban. A bármilyen ok miatt visszavett (visszavásárolt) részjegyeket nem szabad kimutatni a részjegyállományban. Az Eredménytartalék sorokban külön kell feltüntetni 93.1. sorba az előző évek után képződött, 93.2. sorba az előző év végi nyereségből tartalékként tervezett, de közgyűlés által még jóvá nem hagyott és 93.3. sorba az egyéb módon (pl. átvétel útján) keletkezett eredménytartalékot. A 93.2. Eredménytartalék — közgyűlés által még jóvá nem hagyott előző évi sort csak a mérleg fordulónapját követően az auditált mérleg megjelenéséig lehet kitölteni. Ide a jogszabályi előírások szerint kötelezően elszámolandó tételek figyelembe vétele után várható — a tervezett osztalékfizetést nem tartalmazó, a későbbiek során eredménytartalékként szereplő — mérleg szerinti eredményt kell kimutatni. A 94. Értékelési tartalék sorban a Hpt. által előírt és a számviteli szabályok szerint megképzett értékelési tartalékot kell feltüntetni. A 95. Általános tartalék sorban a Hpt. 75. § (2) bekezdése által előírt és a számviteli szabályok szerint megképzett és rendelkezésre álló általános tartalékot kell kimutatni. (Az 1997. január 1-jét megelőzően megképzett és veszteségrendezésre még fel nem használt általános tartalékot továbbra is itt kell nyilvántartani.) A 96. Mérleg szerinti eredmény (év közben Eredmény) sorba az Eredménykimutatás tábla alapján kiszámított (halmozott) eredményt kell feltüntetni. (A deviza oszlopban nem szerepelhet összeg!) Év közben ez az eredmény az eredményszámlák lezárása utáni — a bevételeknek, ráfordításoknak és költségeknek — a társasági adóelőleg befizetett összegével csökkentett egyenlege, év végén az éves beszámoló mérleg szerinti (auditált) eredménye.* I. C TÁJÉKOZTATÓ ADATOK A jelentés kitöltése A jelentésben közölt adatoknak segítséget kell nyújtani az egyes kockázatok felméréséhez, a Felügyelet, illetve az MNB részére szükséges információkhoz, számításokhoz.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes